A helyek bennem – puding
Mindennek megvan a maga helye bennem. Még annak is, ami rejtőzködik. Néha, amikor érzésekről, emberekről, történésekről kérdeznek, gyakran az az egyetlen irányadóm, hogy mi, hol van bennem.
Ha megkérdezed, mi a különbség szeretet és szerelem között, az a legkristályosabb különbség, hogy nem ugyanott vannak bennem.
Embereket máshová teszek el. Persze vándorolnak bennem. Utakat járnak be.
Vannak nagyobb kiterjedtebb helyek bennem. Némelyik sűrűbb, mások könnyedebbek. Vannak élesen pontszerűek.
És vannak olyan helyek bennem, amik nem bennem vannak, mégis hozzám tartoznak, érintenek.
Vannak helyek bennem.